Bindu
Bindu Nanubhai Desai (1941-yil 17-aprelda tugʻilgan), Bindu nomi bilan 1970-yillarda mashhur boʻlgan sobiq hind aktrisasi. U 40 yillik faoliyati davomida 160 dan ortiq filmlarda rol ijro etgan va yettita Filmfare mukofotiga nomzod bo‘lgan. U eng koʻp „Kati Patang“ (1970) filmidagi Shabnam roli va Prem Chopraga bilan suratga tushgan filmlari bilan yodda qolgan. Bindu 1962-yilda oʻzining birinchi filmi „Anpadh“da Kiran rolini ijro etgan holda filmdagi debyutini qilgan. 1969-yilda u „Ittefaq“ filmida Renu rolini, „Do Raaste“ filmida Neela rolini ijro etgan. Ikkala film ham kassada xit boʻlgan va Bindu oʻzining birinchi nominatsiyasini ikkala filmdagi ijrosi uchun Filmfare mukofotida olgan edi. 1972-yilda u „Dastaan“ filmida Mala rolini oʻynagan va film uchun Filmfare mukofotiga uchinchi nominatsiyani olgan. 1973-yilda „Bindu Abhimaan“da Chitra rolini ijro etgan. Film oʻsha paytda Binduning oʻziga ishonchliligi sabab navbatdagi kassa xiti boʻlgan. Uning filmdagi ijrosi uni Filmfare mukofotiga toʻrtinchi nominatsiyani qoʻlga kiritishiga olib kelgan. Keyin, 1974-yilda u „Havas“ filmlarida Kamini rolini va „Imtihan“ filmida Rita rolini ijro etgan. Ikkala film ham tijoriy jihatdan muvaffaqiyatli boʻlgan va Bindu yana ikkita Filmfare nominatsiyasini olgan. 1976-yilda u „Arjun Pandit“ filmida Sarla rolini oʻynaydi va Filmfare mukofotiga soʻnggi nominatsiyani oladi.